钦定古今图书集成/历象汇编/岁功典/第041卷 > 庆春宫〈都下寒食〉 前人
## 钦定古今图书集成/历象汇编/岁功典/第041卷 > 庆春宫〈都下寒食〉 前人

波荡兰觞，邻分杏酪，昼辉冉冉烘晴。𦊰索飞仙，戏船
移景，薄游也自忺人。短桥虚市，听隔柳谁家卖饧。月
题争系，油壁相连。笑语逢迎，　池亭小队秦筝。就地
围香，临水湔裙。冶态飘云，醉妆扶玉，未应闲了芳情。
旅怀无限，忍不住、低低问春。梨花落尽，一点新愁，曾
到西泠。